Document ID: /roh_data/filtered/fineweb-2-filterrobots_roh.jsonl.gz/8326

Puspè in nov triep da lufs
A Sursaissa ha in chatschadur observà l’emna vargada in pèr da lufs cun almain 3 chagniels. Tenor Adrian Arquint , il manader da l'uffizi da chatscha e pestga, pon ins ir da quai or ch’ils lufs observads furman il quart triep en il chantun Grischun.
Sper il nov triep observà a Sursaissa ha l'uffizi da chatscha gia confermà il triep dal Beverin cun 7 chagniels ed il triep enturn Falera cun 5 chagniels. Tiers il triep dal Calanda è quest onn fin ussa betg vegnì constatà novs chagniels. Il dumber total da lufs en il chantun vegn schazegià il mument sin 30 – 35 animals.
Ord l'archiv:
RR novitads 09:00